CELEX: 32010D0645
Language: sk
Date: 2010-10-26 00:00:00
Title: 2010/645/EÚ: Rozhodnutie Komisie z  26. októbra 2010 , ktorým sa predlžuje obdobie platnosti rozhodnutia 2002/887/ES, pokiaľ ide o prirodzene alebo umelo zakrpatené rastliny cyprušteka ( Chamaecyparis Spach), borievky ( Juniperus L.) a borovice ( Pinus L.), pôvodom z Japonska [oznámené pod číslom K(2010) 7249]

27.10.2010   
            
            
               SK
            
            
               Úradný vestník Európskej únie
            
            
               L 281/96
            
         ROZHODNUTIE KOMISIE
   z 26. októbra 2010,
   ktorým sa predlžuje obdobie platnosti rozhodnutia 2002/887/ES, pokiaľ ide o prirodzene alebo umelo zakrpatené rastliny cyprušteka (Chamaecyparis Spach), borievky (Juniperus L.) a borovice (Pinus L.), pôvodom z Japonska
   [oznámené pod číslom K(2010) 7249]
   (2010/645/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1,
   keďže:
   
               (1)
            
            
               Rozhodnutím Komisie 2002/887/ES z 8. novembra 2002, ktorým sa povoľujú výnimky z určitých ustanovení smernice Rady 2000/29/ES týkajúce sa prirodzene a umelo zakrpatených rastlín cyprušteka (Chamaecyparis Spach), borievky (Juniperus L.) a borovice (Pinus L.), pôvodom z Japonska (2), sa členským štátom povoľuje ustanoviť výnimky z ustanovení článku 4 ods. 1 smernice 2000/29/ES, pokiaľ ide o rastliny cyprušteka (Chamaecyparis Spach), borievky (Juniperus L.) a borovice (Pinus L.), okrem plodov a semien pochádzajúcich z Japonska, a to na obmedzené obdobie a za osobitných podmienok.
            
         
               (2)
            
            
               Výnimky udelené najprv rozhodnutím Komisie 93/452/EHS (3) a neskôr rozhodnutím 2002/887/ES boli časovo obmedzené a dátumy stanovené v týchto rozhodnutiach sa predĺžili najprv rozhodnutiami Komisie 94/816/ES (4), 96/711/ES (5), 98/641/ES (6) a 2001/841/ES (7) a neskôr rozhodnutiami Komisie 2004/826/ES (8), 2006/915/ES (9) a 2008/826/ES (10).
            
         
               (3)
            
            
               Vzhľadom na to, že okolnosti, ktoré viedli k opodstatneniu týchto výnimiek, stále trvajú a neexistujú žiadne nové informácie, ktoré by boli dôvodom na úpravu týchto osobitných podmienok, malo by sa toto povolenie predĺžiť. Okrem toho sa získali skúsenosti z informácií zozbieraných členskými štátmi v súlade s článkom 2 rozhodnutia 2002/887/ES, ako aj na základe kontaktov s Japonskom. Okrem toho sa v tomto rozhodnutí stanovujú príslušné mechanizmy na zabezpečenie monitorovania podmienok uplatňovania výnimiek. Je preto vhodné predĺžiť povolenia pre výnimky udelené v tomto rozhodnutí na dlhšie obdobie ako sú obdobia udelené predchádzajúcimi rozhodnutiami, a to konkrétne do 31. decembra 2020.
            
         
               (4)
            
            
               Z fytosanitárnych dôvodov by sa však dovoz prirodzene alebo umelo zakrpatených rastlín cyprušteka Juniperus L. pôvodom z Japonska mal uskutočňovať iba počas osobitného obdobia každého roka do 31. decembra 2020.
            
         
               (5)
            
            
               Rozhodnutie 2002/887/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Rozhodnutie 2002/887/ES sa mení a dopĺňa takto:
   
               1.
            
            
               V prvom a druhom odseku článku 2 sa slová „1. augustom 2009 a 1. augustom 2010“ nahrádzajú slovami „1. augustom každého roka“.
            
         
               2.
            
            
               Tabuľka v článku 4 sa nahrádza touto tabuľkou:
               
                           „Rastliny
                        
                        
                           Obdobie
                        
                     
                           
                              Chamaecyparis
                           
                        
                        
                           1.1.2011 – 31.12.2020
                        
                     
                           
                              Juniperus
                           
                        
                        
                           1.11. do 31.3. každého roka do 31.12.2020
                        
                     
                           
                              Pinus
                           
                        
                        
                           1.1.2011 – 31.12.2020“
                        
                     
         Článok 2
   Toto rozhodnutie je určené členským štátom.
   
      V Bruseli 26. októbra 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Ú. v. ES L 309, 12.11.2002, s. 8.
   
      (3)  Ú. v. ES L 210, 21.8.1993, s. 29.
   
      (4)  Ú. v. ES L 337, 24.12.1994, s. 87.
   
      (5)  Ú. v. ES L 326, 17.12.1996, s. 66.
   
      (6)  Ú. v. ES L 304, 14.11.1998, s. 36.
   
      (7)  Ú. v. ES L 313, 30.11.2001, s. 44.
   
      (8)  Ú. v. EÚ L 358, 3.12.2004, s. 32.
   
      (9)  Ú. v. EÚ L 349, 12.12.2006, s. 51.
   
      (10)  Ú. v. EÚ L 290, 31.10.2008, s. 25.